ສູນທ່ອງທ່ຽວ ເຫດການ 9/11 ແຫ່ງໃໝ່ ໄດ້ຖືກໄຂຂຶ້ນ ໃນລັດ ເພັນຊິລເວເນຍ
ເຫດການ 9/11 ທີ່ເກີດ​ຂຶ້ນ ໃນລັດ Pennsylvania ແມ່ນໄດ້ຖືກບອກເລົ່າ ໂດຍຜ່ານຫຼັກຖານຕ່າງໆ ທີ່ໄດ້ນຳມາສະແດງ ຢູ່ທີ່ສູນກາງທ່ອງທ່ຽວແຫ່ງໃໝ່. ​
ເຫດການທີ່ເກີດຂຶ້ນ ຢູ່ເທິງທ້ອງຟ້າ ຂອງເຂດຊົນນະບົດແຫ່ງນຶ່ງ ໃນລັດ Pennsylvania ເມື່ອວັນທີ 11 ເດືອນກັນຍາ ປີ 2001 ແມ່ນໄດ້ຖືກບອກເລົ່າໂດຍຜ່ານຫຼັກຖານຕ່າງໆ ທີ່ໄດ້ນຳມາ ສະແດງຢູ່ທີ່ສູນກາງນັກທ່ອງທ່ຽວແຫ່ງຊາດ ເພື່ອໄວ້ອາໄລໃຫ້ ແກ່ຖ້ຽວບິນ 93 ຫລື Flight 93 National Memorial Visitors Center ທີ່ສ້າງຂຶ້ນມາໃໝ່ໆ ຜູ້ສື່ຂ່າວວີໂອເອ Kane Farabaugh ມີລາຍງານຈາກບ່ອນ ເກີດເຫດ ເມື່ອວັນທີ 11 ກັນຍາປີ 2001 ຊຶ່ງໄດ້ຖືກຫັນປ່ຽນ ໃຫ້ກາຍເປັນອະນຸສອນສະຖານ ດັ່ງ ພຸດທະສອນ ຈະນຳມາ ສະເໜີທ່ານໃນອັນດັບຕໍ່ໄປ ມັນໄດ້ບິນຂ້າມຫົວຂ້ອຍໄປ ແບບດິ່ງຫົວລົງສູ່ພື້ນດິນ ຢູ່ບ່ອນນີ້ ຢູ່ໃນທົ່ງຂອງເມືອງ Somerset ລັດ Pennsylvania ຄວາມໂກລາຫົນວຸ້ນວາຍ ແລະ ຄວາມສັບສົນ ແມ່ນໄດ້ ຫ້ອມລ້ອມອຸບັດເຫດ ທີ່ຖ້ຽວບິນ 93 ຂອງສາຍການບິນ United Airlines ຕົກເມື່ອວັນທີ 11 ກັນຍາ ປີ 2001 ສະຖານທີ່ເກີດເຫດໃນເຂດເມືອງ Somerset ຍັງວຸ້ນວາຍຢູ່ໃນທຸກມື້ີ້ນີ້ ສື່ມວນຊົນໄດ້ຫຸ້ມ ກັນມາທີ່ນີ້ ເພື່ອຕິດຕາມເບິ່ງສະຖານະການ ແຕ່ໃນມື້ນີ້ ມັນໄດ້ຖືກທົດແທນ ດ້ວຍຄວາມງຽບສະຫງົບ 14 ປີ ຫລັງຈາກນຶ່ງໃນເຫດການທີ່ ພົວພັນກັບປະຫວັດສາດອາເມຣິກາຊຶ່ງເປັນໂສກນາດຕະກຳສ່ວນຕົວສຳລັບທ່ານ Gordon Felt ທ່ານ Gordon Felt ຊຶ່ງເປັນສະມາຊິກໃນຄອບຄົວຄົນນຶ່ງຂອງຜູ້ເຄາະຮ້າຍເວົ້າວ່າມັນຄືກັນ ກັບຄວາມຝັນໃນເວລານັ້ນມັນໄດ້ກາຍມາເປັນຫລັກຖານສຳລັບພວກເຮົາໂດຍໄວວ່າ ຄົນທີ່ ຮັກຂອງຄອບຄົວເຮົາ ເຫດການນັ້ນແມ່ນຫ້ອມລ້ອມການຕາຍຂອງ ພວກເຂົາເຈົ້າມັນມີ ຄວາມສຳຄັນທາງປະຫວັດສາດສຳລັບປະເທດຊາດຂອງເຮົາ ທ່ານ Edward ຊຶ່ງເປັນອ້າຍຂອງທ່ານ Gordon Felt ແມ່ນນຶ່ງໃນບັນດາຜູ້ໂດຍສານຂອງ ຖ້ຽວບິນ 93 ທີ່ພະຍາຍາມເຂົ້າຍຶດເອົາຫ້ອງຄົນຂັບເຮືອບິນຄືນຈາກພວກກໍ່ການຮ້າຍທີ່ໄດ້ ຈີ້ເຮືອບິນລຳນັ້ນ 35 ນາທີສຸດທ້າຍຂອງຊີວິດທ່ານ Edward Felt ແລະພວກທີ່ຢູ່ເທິງເຮືອບິນກັບທ່ານແມ່ນ ໄດ້ຮັບການອະທິບາຍໂດຍວັດຖຸແລະເຄື່ອງວາງສະແດງຕ່າງໆຢູ່ທີ່ສູນກາງໄວ້ ອາໄລໃຫ້ ແກ່ຖ້ຽວບິນ 93 ທີ່ຫາກໍສ້າງຂຶ້ນໃໝ່ໆ ບ່ອນທີ່ສະມາຊິກໃນຄອບຄົວເຂົາເຈົ້າຫວັງວ່າ ພວກ ທີ່ໄປຢ້ຽມຢາມຈະເຂົ້າໃຈກ່ຽວກັບຜົນສະທ້ອນ ໂດຍເຕັມຈາກການລົງມື ຂອງພວກຄົນທີ່ ເຂົາເຈົ້າຮັກ ທ່ານ Gordon Felt ກ່າວວ່າ ພວກເຂົາເຈົ້າຈະຮູ້ສຶກວ່າ ພວກວິລະຊົນ 40 ຄົນນັ້ນ ແມ່ນໃຜ ຕະຫລອດທັງການລົງມືເຮັດວຽກຮ່ວມກັນຂອງພວກເຂົາເຈົ້າ ໄດ້ຊ່ອຍໃຫ້ຕຶກລັດຖະສະພາ ສະຫະລັດ ລອດພົ້ນຈາກການໂຈມຕີໃນເຊົ້າມື້ນັ້ນ ທ່ານ Stephen Clark ແມ່ນຜູ້ຈັດການ ສູນກາງນັກທ່ອງທ່ຽວແຫ່ງຊາດເພື່ອໄວ້ອາໄລໃຫ້ ແກ່ຖ້ຽວບິນ 93 ກ່າວວ່າ ມັນເປັນທີ່ໜ້າປະຫລາດໃຈຫຼາຍສຳລັບຂ້ອຍທີ່ວ່າເຮືອບິນ ລຳນີ້ ແມ່ນຍັງເວລາແຕ່ພຽງ 18 ນາທີເທົ່ານັ້ນ ທີ່ຈະໂຈມຕີວໍຊິງຕັນ ດີຊີ ແລະ ເມື່ອເຈົ້າຄິດເຖິງ ປະມານ 5,000 ຄົນ ຢູຸ່ໃນຕຶກສະພາ ຊຶ່ງມີທ່າທາງວ່າ ຈະເປັນເປົ້າຂອງການ ໂຈມຕີນັ້ນມັນຈະມີຄວາມແຕກຕ່າງຫຼາຍປານໃດ ຖ້າປະເທດນີ້ຫາກສູນເສຍສະມາຊິກສະພາທຸກໆ ຄົນ ທ່ານ Stephen Clark ແມ່ນຜູ້ຈັດການຂອງອົງການບໍລິການອຸດທະຍານແຫ່ງຊາດ ຊຶ່ງ ເປັນຜູ້ບໍລິຫານງານສູນກາງນັກທ່ອງທ່ຽວ ແລະອະນຸສອນສະຖານທີ່ກວມເອົາພື້ນຖານ 890 ເຮັກຕ້າ ຊຶ່ງເປັນສະຖານທີ່ທ່ອງທ່ຽວ ທີ່ໄດ້ຮັບຄວາມນິຍົມນັ້ນ ທ່ານ Stephen Clark ເວົ້າວ່າ ພວກເຮົາມີຜູ້ມາຢ້ຽມຢາມປະມານ 325 ພັນຄົນຕໍ່ປີແຕ່ບໍ່ມີ ຄຳຖາມເລີຍດ້ວຍການເປີດສູນກາງນັກທ່ອງທ່ຽວດັ່ງກ່າວນີ້ແລະສູນກາງຮຽນແລ້ວພວກ ເຮົາ ມີກຳນົດທີ່ຈະເພີ້ມຜູ້ຄົນໄປຢ້ຽມຢາມເປັນສອງຖ້າບໍ່ແມ່ນສາມເທົ່າ ໃນໄລຍະເວລາພຽງສັ້ນໆ ເທົ່ານັ້ນ ນີ້ແມ່ນເລື້ອງລາວທີ່ຍັງດັງກ້ອງກັງວານຢູ່ກັບຜູ້ຄົນ ເມື່ອ 14 ປີກ່ອນ ເຖິງແມ່ນລາວອາໄສຢູ່ໃນພາກເໜືອຂອງລັດນິວຢອກ ຊຶ່ງຕັ້ງຫ່າງຈາກທີ່ນີ້ຫຼາຍຮ້ອຍຫລັກ ກິໂລແມັດກໍຕາມແຕ່ທ່ານ Felt ກ່າວວ່າ ທ່ານໄດ້ໄປຢ້ຽມຢາມສະຖານທີ່ແຫ່ງນີ້ 6 ເທື່ອຕໍ່ປີ ທ່ານ Gordon Felt ກ່າວວ່າ ມັນເປັນເລື້ອງສຳຄັນສຳລັບຂ້ອຍຕ້ອງມາທີ່ນີ້ ມັນເປັນເລື້ອງ ສຳຄັນ, ຂ້ອຍຮູ້ສຶກວ່າ ສຳລັບສະມາຊິກຄອບຄົວຂອງຂ້ອຍຈະ ຕ້ອງໄດ້ພົວພັນ ນຳຂັ້ນຕອນນີ້ ແລະພວກເຂົາເຈົ້າກໍໄດ້ພົວພັນ ໃນການຊື້ດິນຢູ່ບ່ອນເກີິດເຫດ ການອອກແບບສູນກາງນັກ ທ່ອງທ່ຽວມູນຄ່າ 26 ລ້ານໂດລາ ການເກັບສະສົມຈອກກາເຟ ແລະ ເສື້ອທີເຊີດທີ່ຂາຍຢູ່ໃນ ຮ້ານຂາຍຂອງທີ່ລະລຶກ ທ່ານ Felt ກ່າວວ່າ ທັງໝົດນີ້ແມ່ນຢູ່ໃນຄວາມຫວັງທີ່ວ່າພວກນັກ ທ່ອງທ່ຽວຈະໄດ້ຮັບແຮງດົນໃຈ ທ່ານ Felt ເວົ້າວ່າ ຂ້ອຍຢາກໃຫ້ຜູ້ຄົນຍ່າງອອກໄປຈາກສູນກາງໄວ້ອາໄລແຫ່ງນີ້ ແລະ ກ່າວ ຕໍ່ເຂົາເຈົ້າເອງວ່າ ຖ້າຫາກເປັນຂ້ອຍແລ້ວ ຂ້ອຍຈະສາມາດເຮັດໃນສິ່ງທີິ່ພວກເຂົາເຈົ້າ ໄດ້ເຮັດໄປນັ້ນຫຼືບໍ່ ມັນເປັນຄຳຖາມທີ່ພວກນັກທ່ອງທ່ຽວອາດຈະຄຸ່ນຄິດເມື່ອເບິ່ງອອກໄປຍັງບ່ອນທີ່ 40 ວິນຍານ ໄດ້ຖືກຝັງ ໃນຂະນະທີ່ພວມຢູ່ໃນເສັ້ນທາງບິນສຸດທ້າຍ ຊຶ່ງເວລານີ້ໄດ້ຖືກປັ້ນດ້ວຍຫີນສຳລັບ ຖ້ຽວບິນ 93 ຂອງສາຍການບິນ United Airlines